ᱯᱨᱤᱭᱚᱝᱠᱟ ᱜᱟᱱᱫᱷᱤ

ᱯᱨᱤᱭᱚᱝᱠᱟ ᱜᱟᱱᱫᱷᱤ ᱫᱚ ᱵᱷᱟᱨᱚᱛᱤᱭᱟᱹ ᱡᱟᱹᱛᱤᱭᱟᱹᱨᱤ ᱠᱚᱝᱜᱽᱨᱮᱥ ᱨᱮᱱᱤᱡ ᱢᱤᱫ ᱥᱚᱦᱮᱫ ᱟᱨ ᱨᱟᱡᱽᱱᱮᱛᱨᱤ ᱠᱟᱱᱟᱭ ᱾ ᱩᱱᱤ ᱫᱚ ᱵᱷᱟᱨᱚᱛ ᱨᱮᱱᱤᱡ ᱟᱭᱟᱨ ᱢᱟᱨᱟᱝ ᱢᱚᱱᱛᱨᱤ ᱨᱟᱡᱤᱵᱽ ᱜᱟᱱᱫᱷᱤ ᱟᱨ  ᱥᱚᱱᱤᱭᱟ ᱜᱟᱱᱫᱷᱤ ᱭᱤᱡ ᱦᱚᱯᱚᱱ ᱮᱨᱟ ᱟᱨ ᱱᱤᱛᱚᱜᱤᱡ ᱠᱚᱝᱜᱽᱨᱮᱥ ᱨᱮᱱᱤᱡ ᱢᱩᱠᱷᱤᱭᱟᱹ ᱢᱟᱺᱱ ᱨᱟᱦᱩᱞ ᱜᱟᱱᱫᱷᱤ ᱭᱤᱡ ᱵᱩᱦᱤᱱ ᱠᱟᱱᱟᱭ ᱾ ᱩᱱᱤ ᱫᱚ ᱯᱷᱤᱨᱚᱡᱽ ᱜᱟᱱᱫᱷᱤ ᱟᱨ ᱤᱱᱫᱤᱨᱟ ᱜᱟᱱᱫᱷᱤ ᱭᱤᱡ ᱜᱚᱲᱚᱢ ᱠᱩᱲᱤ ᱟᱨ ᱜᱟᱺᱫᱷᱤ-ᱱᱮᱦᱨᱩ ᱜᱷᱟᱨᱚᱸᱡᱽ ᱨᱮᱱᱤᱡ ᱵᱚᱝᱥᱚᱫᱷᱚᱨ ᱠᱟᱱᱟᱭ ᱾

ᱨᱟᱡᱽᱱᱤᱛᱤᱠ ᱡᱤᱭᱚᱱ
᱑᱙᱙᱙ ᱥᱟᱞ ᱨᱮ ᱢᱤᱫ ᱵᱟᱪᱷᱵᱟᱣ ᱨᱟᱞᱤ ᱪᱟᱹᱞᱩ ᱟᱠᱟᱱ ᱚᱠᱛᱮ ᱵᱤ ᱵᱤ ᱥᱤ ᱱᱤᱭᱩᱡᱽ ᱥᱟᱶ ᱜᱟᱯᱟᱞ ᱢᱟᱨᱟᱣ ᱨᱮ ᱯᱨᱤᱭᱚᱝᱠᱟᱭ ᱞᱟᱹᱭ ᱞᱮᱜ-ᱟ, "ᱤᱧᱟᱜ ᱪᱤᱱᱛᱟᱹᱨᱮ ᱤᱧ ᱫᱚᱸᱧ ᱛᱷᱤᱨ ᱟᱨ ᱥᱟᱯᱷᱟ ᱜᱮᱭᱟ ᱾ ᱤᱧ ᱞᱟᱹᱜᱤᱫ ᱫᱚ ᱨᱟᱡᱽᱱᱤᱛᱤ ᱠᱷᱚᱱ ᱫᱤᱥᱚᱢ ᱨᱮᱱ ᱦᱚᱲ ᱵᱤᱥᱛᱤ ᱠᱚ ᱫᱟᱢᱟᱱᱟ ᱾ ᱟᱨ ᱤᱧ ᱨᱟᱡᱽᱱᱤᱛᱤ ᱨᱮ  ᱵᱟᱝ ᱛᱟᱦᱮᱸ ᱠᱟᱛᱮ ᱨᱮᱦᱚᱸ ᱦᱚᱲ ᱤᱧ ᱥᱮᱵᱟ ᱠᱮᱠᱚ ᱜᱮᱭᱟ ᱾ ᱨᱟᱡᱽᱱᱤᱛᱤ ᱨᱮ ᱢᱮᱥᱟᱜ ᱨᱮᱭᱟᱜ ᱫᱚ ᱤᱧᱟᱜ ᱵᱷᱟᱹᱭᱪᱟᱨᱟ ᱨᱮᱭᱟᱜ ᱥᱟᱹᱜᱟᱹᱭ ᱜᱮ ᱢᱮᱱᱟᱜ-ᱟ ᱵᱟᱠᱷᱟᱱ ᱤᱧᱟᱜ ᱫᱚ ᱨᱟᱡᱽᱱᱤᱛᱤᱨᱮ ᱵᱚᱞᱚᱱ ᱨᱮᱭᱟᱜ ᱚᱱᱠᱟᱱ ᱪᱮᱫ ᱩᱫᱤᱥ ᱜᱮ ᱵᱟᱹᱱᱩᱜ-ᱟ ᱾   
Mike Wooldridge, BBC News, Priyanka: Daughter of the dynasty, 1 October 1999 

ᱜᱷᱟᱨᱚᱸᱡᱽ ᱡᱤᱭᱚᱱ
᱑᱙᱙᱗ ᱥᱟᱞ ᱯᱷᱮᱵᱽᱨᱩᱣᱟᱨᱤ ᱑᱘ ᱢᱟᱹᱦᱤᱛ ᱦᱤᱞᱚᱜ ᱯᱨᱤᱭᱚᱝᱠᱟ ᱥᱚᱢᱯᱩᱨᱩᱱ ᱦᱤᱱᱫᱩ ᱨᱟᱭ ᱨᱤᱛ ᱛᱮ ᱨᱚᱵᱚᱨᱴ ᱵᱷᱚᱫᱽᱨᱟ ᱧᱩᱛᱩᱢᱟᱱ ᱢᱤᱫ ᱵᱮᱯᱟᱨᱤ ᱥᱟᱶ ᱟᱡᱟᱜ ᱵᱟᱯᱞᱟ ᱦᱩᱭ ᱞᱮᱱᱟ ᱾ ᱱᱚᱶᱟ ᱵᱟᱯᱞᱟ ᱫᱚ ᱡᱚᱱᱚᱯᱚᱛᱷ ᱨᱮ ᱢᱮᱱᱟᱜ ᱜᱟᱱᱫᱷᱤ ᱵᱷᱚᱵᱚᱱ ᱨᱮ ᱦᱩᱭ ᱞᱮᱱᱟ ᱾ ᱱᱤᱛ ᱟᱡ ᱨᱮᱱ ᱵᱟᱨᱭᱟ ᱜᱤᱫᱽᱨᱟᱹ ᱢᱮᱱᱟᱜ ᱠᱤᱱᱟ ᱾ ᱠᱚᱲᱟ ᱜᱤᱫᱽᱨᱟᱹ ᱦᱟᱜ ᱧᱩᱛᱩᱢ ᱫᱚ "ᱨᱤᱦᱟᱱ" ᱟᱨ ᱠᱩᱲᱤ ᱜᱤᱫᱨᱟᱹ ᱦᱟᱜ ᱧᱩᱛᱩᱢ ᱫᱚ "ᱢᱤᱨᱟᱭᱟ" ᱾ ᱩᱱᱤ ᱫᱚ ᱵᱩᱫᱫᱷᱚ ᱫᱷᱚᱨᱚᱢ ᱯᱟᱧᱡᱟᱭᱤᱡ ᱠᱟᱱᱟᱭ ᱾ 
"Who is Robert Vadra?", India Today, 10 October 2011. Retrieved on 15 February 2013. 

ᱥᱟᱹᱠᱷᱭᱟᱹᱛ

ᱛᱷᱚᱠ: ᱣᱤᱠᱤ ᱞᱚᱵᱽᱥ ᱳᱢᱮᱱ ᱒᱐᱑᱙